Helvetin portti

Helvetin portit on kuvanveistäjä Auguste Rodinin monumentaalinen veistosryhmä, joka kuvaa näkymää Dante Alighierin Infernosta, eli Jumalaisen näytelmän ensimmäisestä osasta. Veistosryhmässä on 180 figuuria, joiden korkeus vaihtelee 15 sentistä runsaaseen metriin. Rodin kehitteli ja valoi joitakin hahmoja myös erillisinä, kuten Ajattelijaa.

Teos oli alun perin tilattu taideteollisuusmuseon sisäänkäynniksi ja työn piti valmistua vuonna 1885. Museota ei lopulta rakennettu, mutta Rodin työskenteli kuitenkin aika ajoin veistosryhmän parissa kuolemaansa asti, eli noin 37 vuotta.

Tilauksessa veistosten teeman valinta jätettiin Rodinin huoleksi ja hän päätyi Danten Helvettiin. Jo ennen tilausta Rodin oli kehitellyt hahmoja Danteen perustuen.

Aiheesta muualla

Veistokset
Ranskan taide
Jumalainen näytelmä
Pariisin rakennukset ja rakennelmat
Pariisin nähtävyydet